
Comunicat de presa

 ARACO solicita ministerelor ajustarea pretului  pe contracte finantate in cadrul POS MEDIU ca urmare a situatiilor de forta majora in aprovizionarea produselor pe baza de polietilena.

Avand in vedere sesizarile primite din partea unor membri ai Asociatei Romane a Antreprenorilor de Constructii cu privire la situatia in care pot ajunge contractele încheiate cu entitati contractante in cadrul programului POS MEDIU, contracte vizand realizarea de lucrari de alimentare cu apa, canalizare, statii de tratare apa si respectiv epurare apa, supunem atentiei urmatoarele:

· Conditiile Generale de Contract sunt de tip FIDIC, avand stipulat prin Conditiile Speciale de Contractare inaplicabilitatea principiului ajustarii contractului în cazul schimbarilor costurilor de executie (clauza 13.8 – Actualizari Generate de Modificari ale Preturilor). 

· In perioada anilor 2012-2014 capacitatile de productie de granule polietilena (nafta/etilena) au cunoscut un puternic regres, concretizat in inchiderea mai multor producători din Europa, ce au insumat peste 1.000.000 to capacitate, 
· In anul 2015, acest trend negativ s-a accentuat, prin invocarea cazurilor de forta majora de catre producatorii de etilena

Aceasta situatie exceptionala a condus la diminuarea disponibilului de materie prima pe piata si cresterea vertiginoasa a preturilor acesteia, dupa cum urmeaza:


- martie fata de februarie 
13-14%


- aprilie fata de martie     15-17%


- mai fata de aprilie          12-15%  (estimari).

rezultind o crestere fata de inceputul anului de circa 43-46%, crestere ce continua, piata nestabilizindu-se inca. Gravitatea situatiei este accentuata de faptul ca piata europeana de granule polietilena este practic o piata inchisa, atit datorita politicii vamale a Uniunii Europene, cit si a faptului ca productia din zona Orientului Mijlociu si Asia este absorbita de piata locala.

Avansul exploziv al preturilor materiei prime cat si deficitul efectiv de produs inregistrat pe piata europeana a influentat direct si puternic politica de preturi practicată de furnizori, politică concretizata prin majorarea puternică a preturilor de livrare. Astfel, antreprenorii au fost notificati privind majorarea preturilor procentual cu valori intre 10 si 20%.

Daca in luna aprilie achizitiile au fost limitate la minimum in speranta rezolvarii acestei situatii si revenirea la cotatiile anterioare, mentinerea si agravarea ei prin cresterile lunii mai si cele preconizate pentru luna iunie, pun societatile constructoare in fata unei situatii extrem de periculoase, independenta de vointa lor si vor  provoca pierderi insemnate in cazul in care acestea vor fi obligate sa accepte aceste niveluri de pret si sa achizitioneze produsele necesare pentru executia proiectelor aflate in derulare.

Facem mentiunea ca producatorii au informat ca nu vor onora obligatiile contractuale la vechile preturi , asumindu-se riscul si efectele litigiilor ce se vor naste din aceasta, fapt ce ne face sa prevedem ca derularea contractelor la proiectelor sus-mentionate va fi puternic perturbata, existind chiar si varianta sistarii lor, neexistind alte posibilitati de achizitie la preturile anterioare si in termenele necesare.

Antreprenorul intelege sa isi asume o crestere rezonabila a preturilor in conditiile in care aceasta se incadreaza cel mult in marja de profit prevazuta in Oferta, dar in conditiile in care aceste costuri suplimentare, depasesc marja de profit (3-5%), atunci exista riscul nefinalizarii contractului.

In conditiile in care exista lucrari edilitare asumate de constructori care necesita achizitia a zeci de km de material tubular din PE, produs care detine o pondere de pana la 80% din costurile totale de materiale,  este evident ca executantul nu poate suporta preluarea unor cresteri de preturi exagerate.

Solutia necesara urgent pentru buna derulare a contractelor  este preluarea prevederilor  Sub-clauzei 13.8 - Actualizari Generate de Modificari ale Preturilor. In acest sens, ARACO a intervenit la MFP, MFE si Ministerul Mediului pentru deblocarea acestei situatii nedorite de antreprenori si care poate compromite executia corespunzatoare a proiectelor asumate cu efecte negative certe asupra tuturor partenerilor implicati !

Membru al Uniunii Generale a Industriaşilor din România

Membru fondator al Alianţei Confederaţiilor Patronale din România

Membru fondator al Comitetului sectorial de formare profesională în construcţii

